L’Agrupació de Falles inicia les celebracions nadalenques amb petanca i un concurs de Pesebres
2025-07-24

El Nadal està pròxim i l’Agrupació de Falles de Burjassot, presidida per Iván Heredia, té ganes de començar a celebrar-la amb les diferents comissions falleres del municipi i amb tots aquells veïns i veïnes que vulguen sumar-se a les activitats lúdiques i festives que s’han organitzat. Les primeres activitats tindran lloc aquest mateix diumenge 9 de desembre.

Des de les 9h, la Vila del Pilar acollirà la celebració d’un concurs de petanca, al qual podran sumar-se les comissions que ho desitgen. A més, enguany, l’Agrupació de Falles ha organitzat un concurs de Pesebres. El jurat, integrat per les Falleres Majors, les Falleres Majors Infantils i els presidents infantils de les comissions de Burjassot visitaran, el diumenge 9 de desembre, a partir de les 18h, els diferents casals fallers d’aquelles comissions que participen en el Concurs.